जेम्स ऑगस्टस हिक्की
जेम्स औगस्टस हिकी (James Augustus Hicky) भारत में आधुनिक पत्रकारिता की नींव डालने वाले पत्रकार थे। वे अपनी निष्पक्ष लेखनी के लिए जाने जाते हैं। 1780 से, हिकी ने बंगाल गज़ेट को एक साप्ताहिक पत्रिका का सम्पादन शुरू किया, जिन्होंने इसको सभी के लिए एक व्यवसायिक पत्रिका के रूप में वर्णित किया, जो किसी से प्रभावित नहीं है। यह निजी अंग्रेजी उद्यम था जो औपनिवेशिक शासन से अपनी स्वतंत्रता पर गर्व करता था, जिसने भारत में अंग्रेजी छपाई शुरू की। हिकी ने बहुत सारे विज्ञापन प्रकाशित किए, जिनमें दासों के आयात और विक्री से संबंधित विज्ञापन भी शामिल थे। लेकिन उन्होंने भारत में कंपनी के वरिष्ठाधिकारियों के बारे में बहुत सारी गपशप भी प्रकाशित की। इससे क्रोधित होकर महाराज्यपाल वॉरेन हैस्टिङ्स ने हिकी पर मुक़दमा चलाया, और आधिकारिक रूप से स्वीकृत समाचार पत्रों के प्रकाशन को प्रोत्साहित किया जो औपनिवेशिक सरकार की छवि को क्षति पहुंचाने वाली सूचनाओं के प्रवाह का सामना कर सकते थे। जेम्स ऑगस्टस हिक्की ईस्‍ट इंडिया कंपनी के मुलाजिम के रूप में भारत आये थे और कलकत्‍ता से उन्‍होंने अंग्रेजी में बंगाल गजट समाचार पत्र प्रकाशित किया था। अपनी निष्‍पक्ष लेखनी से उन्‍हों ने किसी को भी नहीं बख्‍शा, यहां तक कि वायसराय जैसे ताकतवर औहदेदार वारेन हेस्टिंग्स के द्वारा किये गये स्‍वैच्‍छाचार और कंपनी के धन का निजी हित में उपयोग किया जाना भी उनकी कलम से नहीं बचा। इन्‍हीं सुर्खियों के कारण अंग्रेज होने के बाबजूद उन्‍हें कई बार कंपनी की जेल में भी रहना पडा। हिक्‍की अब तो बीते जमाने की कहानी हैं किंतु इसकी सच्‍चाई बयान करने के लिये अब भी कल्‍लकत्‍ता स्थित नेशनल लाइब्रेरी में उनके प्रकाशन की एक प्रति अब भी सुरक्षित है, जिसे देख भारत या अंग्रेज पत्रकार ही नही दुनियां भरके पत्रकार अपने लिये प्रेरणाप्रद मानते हैं।